Kagem mejang Sastra Jéndra kedah ing wayah ratri lan panggenan ingkang sepi. Bathara Guru malebet ing Wisrawa lan Uma ugi malebet ing Sukèsi. Swasana dalu ing Pantisari Taman Argasoka ingkang sepi lan katutup rapet ndadosaken kekalihipun boten saged ngelawan nepsu lan kesupèn dhateng ancasipun piyambak-piyambak. Sadhèrèngipun pawejangan paripurna, malah kekalihipun lelumban asmara. Prahasta ingkang mireng wejangan punika kanthi ndhelik-ndhelik malih dados diyu. Sukèsi ngandhut lan nglairaken tigang putra awujud diyu inggih punika Rahwana, Kumbakarna, lan Sarpakenaka. Prabu Sumali kapeksa ngakrami Wisrawa lan Sukèsi. Gunawan Wibisana lair sesampunipun Sukèsi lan Wisrawa krami.